Puertorika kaprimulgo

Puertorika kaprimulgo (Antrostomus noctitherus) nomita ankaŭ Guabajro estas noktula specio de kaprimulgoj de la genro Antrostomus kun 11 aliaj specioj. Ĝi troviĝas kiel endemio nur en sudokcidentaj sekaj arbaroj de Puertoriko. Ĝi estis priskribita en 1916 el ostoj trovitaj en groto en nordcentra Puerto Rico kaj unusola haŭtspecimeno el 1888, kaj estis konsiderita formortinta ĝis observita en naturo en 1961. La nuntempa populacio estas ĉirkaŭkalkulita je 1 400 - 2 000 maturuloj. La specio estas nune klasita kiel Vundebla specio pro premoj de la habitatoperdo.

 Aspekto 
Puertorikaj kaprimulgoj, kies kanto estas komponita de rapidaj "ŭip" notoj, estas malgrandaj birdoj ĉirkaŭ 22–23 cm longaj, pezantaj 39–41 g. Simile al la Antila noktofalko, la specio havas makulecan, nigran, brunan kaj grizan plumaron, kiu servas kiel kamuflaĵo dum la birdo sidas sur la tero. Maskloj havas nigran gorĝon kun blanka maldika horizontala linio. Estas blankaj makuloj sur la malsupra parto de la vosto, kiuj videblas dumfluge. Inaj estas sablokoloraj anstataŭ blankaj. Puertorikaj kaprimulgoj havas grandajn, malhelnigrajn okulojn, mallongan grizan bekon kaj grizajn tarsojn. Kiel ĉiuj kaprimulgoj, ili posedas rigidajn harecplumojn ĉirkaŭ la beko por helpi kapti insektojn dumfluge. "Distribution - Puerto Rican Nightjar (Antrostomus noctitherus) - Neotropical Birds". neotropical.birds.cornell.edu. Aliritaa en 2016-03-01.  Oberle, Mark W. (2010). Puerto Rico's Birds in Photographs. Seattle, Washington: Editorial Humanitas. p. 77. ISBN 978-0-9650104-5-0. 

 Historio 
La puertorika kaprimulgo unue estis malkovrita kiel ununura haŭta specimeno trovita en la norda parto de Porto-Riko en 1888, kaj retrovita kaj ĝuste identigita en 1916 kiam ostoj estis malkovritaj en kaverno en norda Porto-Riko. La specio estis origine konsiderata jam formortinta dum sia malkovro. Konfirmo pri vivantaj specimenoj okazis nur en 1961 en la Seka Arbaro de Guánica. Gonzalez, Rafael Gonzalez (2010-01-01). Population estimation and landscape ecology of the Puerto Rican Nightjar (Thesis). United States -- Mississippi: Mississippi State University. ProQuest 250282747.  Detalaj studoj pri la specio komenciĝis en 1969. Vilella, Francisco J.; Zwank, Philip J. (1993-01-01). "Geographic Distribution and Abundance of the Puerto Rican Nightjar (Distribución Geográfica y Abundancia del Guabairo Pequeño de Puerto Rico (Caprimulgus noctitherus)". Journal of Field Ornithology. 64 (2): 223–238. JSTOR 4513803. 

Distribuado kaj habitato
La specio verŝajne historie troviĝis en humidaj kalkoŝtonoj kaj marbordaj arbaroj en norda Porto-Riko, aldone al la nuna arealo de seka kalkoŝtono, malsupra kordilero kaj seka marborda arbaro. La kaprimulgo nuntempe plejparte troviĝas en fermita kanopeo de seka arbaro sur kalkoŝtonaj grundoj kun abunda folirubo kaj malferma subvegetaĵaro. Pli malaltaj densecoj ĉeestas en malfermaj arbustaroj. Populacioj ĝis nun estis konfirmitaj en tri lokoj en la sudokcidento de la insulo: Ŝtata Arbaro Susúa, Seka Arbaro Guánica kaj Guayanilla Montetoj. La unua nesta registro de la puertorika kaprimulgo en la Ŝtata Arbaro Maricao estis registrita en 2005. Delannoy, Carlos A. (2005). "First nesting records of the Puerto Rican Nightjar and Antillean Nighthawk in a montane forest of western Puerto Rico". Journal of Field Ornithology. 76 (3): 271–273. doi:10.1648/0273-8570-76.3.271. S2CID 86200945. 

 Ekologio 
La puertorika kaprimulgo manĝas skarabojn, tineojn kaj aliajn insektojn, kiujn ĝi kaptas dumfluge. Ĝi nestas surtere sub fermitaj kanopeoj kaj bezonas abundan folitavolon por teni la ovojn. La ​​pintaj monatoj por nestado estas aprilo-junio. La ​​ovodemetado kutime konsistas el 1-2 ovoj, kiuj estas helbrunaj kun pli malhelbrunaj aŭ purpuraj makuloj. La ovoj havas kovoperiodon de 18-20 tagoj kaj estas ĉefe kovataj de la masklo. La idoj estas cinamolanugaj kaj ili komencas flugi ĉirkaŭ 14 tagojn post eloviĝo. Kiel multaj surgrunde nestantaj birdoj, tiu kaprimulgo provas deturni la atenton de eblaj predantoj for de la nesto per okulfrape forflugado kaj vibrado de siaj flugiloj. La specio povas esti konstante teritoriema.

 Konservostatuso 
Taksoj pri la reprodukta populacio de puertorikaj kaprimulgoj en 1962 estis malpli ol 100 paroj. En 1968, la specio estis aldonita al la listo de endanĝerigitaj specioj de la Fiŝa kaj Faŭna Servo de Usono (United States Fish and Wildlife Service) kaj la Ruĝa Listo de IUCN, kie ĝi estis origine klasifikita kiel Minacata specio. Vilella, Francisco J. (1995-09-01). "Reproductive ecology and behaviour of the Puerto Rican Nightjar Caprimulgus noctitherus". Bird Conservation International. 5 (2–3): 349–366. doi:10.1017/S095927090000109X. ISSN 1474-0001.  Ĝi estis suprenlistigita al Kritike Endanĝerigita en 1994, sed denove malsuprenlistigita al Endanĝerigita en 2011, post kiam la populacio estis taksita kiel malgranda sed esence stabila. Nunaj taksoj estas de 1 400-2 000 maturaj birdoj, kio proksimume korespondas al la nombroj de 1984. La specio estas laŭleĝe protektita tra sia tuta teritorio.

Puertorikaj kaprimulgoj estas konsiderataj sub premo de habitatoperdo pro urba disvolviĝo kaj agrikultura ekspansio, kaj pro predado fare de enkondukitaj predantoj kiel la Malgranda herpesto kaj sovaĝiĝintaj katoj, kaj indiĝenaj predantoj kiel strigoj. Eblas, ke la grandskala senarbarigo, kiu okazis dum la fino de la 19-a jarcento kaj la komenco de la 20-a jarcento, estas la kialo, ke la kaprimulgoj jam ne troviĝas sur la norda parto de la insulo.

Malpligrandigi la efikon sur la vivejon sur privataj terenoj kaj kontroli publikan aliron al la arbaraj rezervejoj dum ilia pinta nesta sezono estis sugestita kiel konservada mastruma tekniko por ĉi tiu specio. Vilella, Francisco J. (2008-12-01). "Nest habitat use of the Puerto Rican Nightjar Caprimulgus noctitherus in Guánica Biosphere Reserve". Bird Conservation International. 18 (4): 307–317. doi:10.1017/S0959270908007594. ISSN 1474-0001. 

Bildaro

 Referencoj 

Eksteraj ligiloj

BirdLife Species Factsheet
Audubon Watchlist

Kategorio:Kaprimulgoformaj
Kategorio:Birdoj de Karibio